Trafiksikkerhedsplan 2014-2017 
Sagsfremstilling 
105.     Trafiksikkerhedsplan 2014-2017 - Åbent 
  
  
SAGENS INDHOLD 
Byrådet godkendte i 2007 ”Trafiksikkerhedsplan 2008–2012”. Planen beskriver målsætninger og prioriteringslister 
for de trafiksikkerhedsskabende tiltag, som Teknik og Kultur har fulgt og anvendt de afsatte trafiksikkerhedsmidler til.
  
Trafiksikkerhedsplanen er i 2013 gennemgået og revideret. Det nye forslag til trafiksikkerhedsplan indeholder 
således nye projekter og forslag til ny målsætning. Planen er udarbejdet på baggrund af input fra kommunens 
borgere, en følgegruppe bestående af repræsentanter fra Cyklistforbundet, kommunens lokalråd, LAG Favrskov, 
Østjyllands Politi samt en analyse af uheldsbilledet i kommunen. 
  
Trafiksikkerhedsplanen er kategoriseret som en temaplan under Trafikplanen på linje med Cykelstiplanen og 
Benedicte Gregersen. Formålet med planen er at beskrive kommunens indsatsområder vurderet på baggrund af en 
modelberegnet prioritering. Denne prioritering baseres på, hvor mange der vil få glæde af projektet, hvilken virkning 
projektet vil have samt den skønnede pris for projektet. Prioriteringslisten findes i forslag til ”Handlingsplan for 
trafiksikkerhedsprojekter 2014” og beskriver strategien for mest mulig trafiksikkerhed for de afsatte midler i 2014. 
Handlingsplanens projektliste opdateres årligt. 
  
Teknik og Kultur fremlægger sagen med det formål at få godkendt ”Trafiksikkerhedsplan 2014-2017” og 
”Handlingsplan for trafiksikkerhedsprojekter 2014”. 
  
VURDERING 
Den nye trafiksikkerhedsplan har, ud over de nye projekter, også en ny ambitiøs vision. Visionen er: ”Ingen dræbte i 
trafikken på [adresse] vejnet”. Visionen er hermed mere ambitiøs end Statens målsætning om, at antallet 
af dræbte og tilskadekomne i 2010 skal halveres i 2020. Planen sætter, som noget nyt, større fokus på 
adfærdsmæssige tiltag i forbindelse med trafiksikkerhed. Trafiksikkerhedsplan 2014-2017 er et vigtigt skridt i den 
retning.  
  
Rådet for Sikker Trafik har, på baggrund af tallene for dræbte og tilskadekomne i [adresse] i perioden 
2009-2012, beregnet, at trafikulykker har kostet Favrskov Kommune 13,4 mio. kr. årligt. Tallet er baseret på det 
beløb, som en politiregistreret personskade i gennemsnit koster en kommune. Udgiften omfatter blandt andet 
genoptræning, pleje, hjælpemidler og overførselsindkomster. Det har både økonomiske og personlige konsekvenser 
 
Byråd 
27. maj 2014 
Sagsnr. 710-2014-
15980 
Dok.nr. 710-2014-
117552 
Sagsbehandler 
DPTSAE 
  
Tidl. politisk behandling 
BY, 26.06.07, pkt. 122 
Forventet sagsgang 
TM-U, ØK, BY 
Lovgrundlag 
Lov om offentlige veje 
at spare ved gennemførelse af trafiksikkerhedsprojekter i [adresse]. 
  
I 2012 udløb projektbeskrivelsen for den første trafiksikkerhedsplan. I 2013 blev trafiksikkerhedsprojekter udført på 
baggrund af en fortsat prioritering baseret på planen fra 2008 – 2012 samt nyere indkomne sager. Der er stadig en 
del anlæg fra projektprioriteringslisten, som ikke er udført. Disse projekter er nu revideret, og sammen med nye 
borgerhenvendelser samt input fra følgegruppen, udgør de tilsammen den nye prioriterede liste over 
trafiksikkerhedsprojekter til udførelse i 2014 – 2017.    
  
Den foreslåede opdaterede projektliste i ”Handlingsplan for trafiksikkerhedsprojekter 2014” angiver de vigtigste 
potentielle projekter undersøgt ved udløbet af 2013.  
  
[adresse] og [adresse] i [adresse] var det mest uheldsbelastede område i [adresse] i 
perioden 2008-2012. Med seks tilskadekomne, heraf et dødsfald, vil et signalanlæg i krydset være en vigtig 
forbedring for trafiksikkerheden. En omlægning af krydset til signalanlæg vil indbefatte en detailprojektering, 
omlægning af geometri i forbindelse med svingbaner og heller samt installation af signalanlæg. 
Trafiksikkerhedsprojektet vil være en løsning på krydsets farlighed ved høj hastighed og ringe oversigtsforhold samt 
kødannelser på [adresse]. Teknik og Kultur foreslår derfor, at dette kryds allerede prioriteres i 2014. 
  
Igen i år vil [adresse] deltage i de landsdækkende kampagner fra Sikker Trafik. Dette indebærer to 
fartkampagner, den første i uge 13-15 og den næste i uge 43-44. SFO’erne har tilmeldt sig en tegnekonkurrence, 
som er en landsdækkende del af fartkampagnen. Kommunens deltagelse indebærer endvidere to kampagner om 
spirituskørsel, den første i uge 23-25, og den næste i uge 49-51, foruden skolestartskampagnen i uge 33-34 og en 
uopmærksomhedskampagne i uge 38-39.  
  
På sigt ønskes det, at alle kommunes skoler har udarbejdet en trafikpolitik, som er en plan for de enkelte skoler til at 
gøre trafik og trafiksikkerhed til en del af skolens dagligdag. Som trafiksikkerhedsprojekt er opstartsarbejdet med 
trafikpolitikkerne derfor indstillet prioriteret af trafiksikkerhedsmidlerne for 2014. 
  
Endvidere har Byrådet 28. januar 2014 besluttet at etablere en stitunnel på [adresse] som en trafiksikker løsning. 
  
INDDRAGELSE/KOMMUNIKATION 
Trafiksikkerhedsplanen er udarbejdet på baggrund af input fra kommunens borgere, Østjyllands Politi og en 
følgegruppe bestående af repræsentanter fra Cyklistforbundet, kommunens lokalråd, LAG Favrskov, samt en 
analyse af uheldsbilledet i kommunen. Input til planen er annonceret offentligt på lokalavis og på kommunes 
hjemmeside. Planen har været i høring i følgegruppen. 
  
Ved godkendelse af forslag til ”Trafiksikkerhedsplan 2014-2017” vil denne blive offentliggjort på kommunens 
hjemmeside. Det samme gælder for forslag til ”Handlingsplan for trafiksikkerhedsprojekter 2014”, hvoraf 
prioriteringslisten for trafiksikkerhedsprojekter fremgår.  
  
For planens kommende trafiksikkerhedsprojekter gælder, at de tiltænkte trafikløsninger i alle tilfælde skal 
godkendes af Østjyllands Politi. 
  
I de kommende trafiksikkerhedsprojekter vil borgere løbende blive inddraget i relevant omfang. Hermed lægges op 
til dialog og orientering, inden projekterne igangsættes i marken. 
  
Ved skoleveje og projekter i forbindelse med skoler inddrages skoleledelsen og skolebestyrelsen. De deltager 
ligeledes som aktører i forbindelse med skolernes trafikpolitik. Før fysiske tiltag kan ske på skolerne, kræves det, at 
skolen har udarbejdet en trafikpolitik.  
  
På kommunens hjemmeside vil der ved hvert års afslutning fremgå, hvilke projekter i trafiksikkerhedsplanen, der er 
blevet gennemført.  
  
I 2014 prioriteres således midler til trafiksikkerhedsprojekter til tunnel på [adresse], krydset [adresse] og [adresse] i [adresse] samt trafikkampagner og trafikpolitik for skolerne. 
  
ØKONOMISKE KONSEKVENSER 
Der er i budget 2014 afsat 2 mio. kr. til trafiksikkerhedsprojekter. Deraf har Byrådet 28. januar 2014 besluttet at 
prioritere 1 mio. kr. til etablering af stitunnel på [adresse]. 
 
Nedenstående er forslag til prioritering af det resterende beløb på 1 mio. kr.: 
  
  
INDSTILLING 
Teknik- og kulturdirektøren indstiller til Byrådet: 
  
1. At ”Trafiksikkerhedsplan 2014-2017” samt ”Handlingsplan for trafiksikkerhedsprojekter i 2014” godkendes. 
2. At der frigives rådighedsbeløb på 1 mio. kr. af anlægsbevilling fra trafiksikkerhedsprojekter 2014. 
  
BESLUTNING 
  
Teknik- og Miljøudvalget, 5. maj 2014: 
Fraværende: Karlo Olesen 
  
Indstilles godkendt. 
  
Økonomiudvalget, 20. maj 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 27. maj 2014: 
Fraværende: Ingen 
  
Godkendt. 
Trafiksikkerhedsprojekterne for 2014: 
Udgifter i kr. 
[adresse] og [adresse] i [adresse]: 
I perioden 2008 – 2012, seks uheld med seks 
tilskadekomne, heraf et dødsfald. 
Udbygning af kryds med signalanlæg 
  
  
  
850.000 
Trafikkampagner, Trafikpolitik for skolerne  
150.000 
I alt 
1.000.000 
Trafiksikkerhedsplan 2014-2017 
710-2014-96327 
Handlingsplan for trafiksikkerhedsprojekter 2014 
710-2014-99978 
